CELEX: 52014HB0014
Language: hr
Date: 2014-03-27 00:00:00
Title: Preporuka Europske središnje banke od 27. ožujka 2014. o zajedničkim pravilima i minimalnim standardima zaštite povjerljivosti statističkih podataka koje prikuplja Europska središnja banka uz pomoć nacionalnih središnjih banaka (ESB/2014/14)

18.6.2014   
            
            
               HR
            
            
               Službeni list Europske unije
            
            
               C 186/1
            
         PREPORUKA EUROPSKE SREDIŠNJE BANKE
   od 27. ožujka 2014.
   o zajedničkim pravilima i minimalnim standardima zaštite povjerljivosti statističkih podataka koje prikuplja Europska središnja banka uz pomoć nacionalnih središnjih banaka
   (ESB/2014/14)
   2014/C 186/01
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 5., članak 12. stavak 1., članak 14. stavak 3. i članak 38.,
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezine članke 8., 8.a i 8.b,
   budući da:
   
               (1)
            
            
               Smjernica ESB/1998/NP28 (2) utvrđuje zajednička pravila i minimalne standarde u skladu s člankom 8. stavkom 3. Uredbe (EZ) br. 2533/98, koji osiguravaju minimalnu razinu zaštite povjerljivih statističkih podataka koje prikuplja Europska središnja banka (ESB) uz pomoć nacionalnih središnjih banaka Eurosustava.
            
         
               (2)
            
            
               U tom smislu, iako je poznato da statistički podaci potrebni za ispunjavanje statističkih izvještajnih zahtjeva Europske središnje banke nisu isti u pogledu država članica čija valuta je euro i u pogledu država članica s odstupanjem, članak 5. Statuta Europskog sustava središnjih banaka i Europske središnje banke primjenjuje se na sve države članice; budući da, zajedno s člankom 5. Ugovora o Europskoj uniji, podrazumijeva obvezu izrade i provedbe na nacionalnoj razini svih mjera koje države članice smatraju potrebnima da bi se prikupili statistički podaci potrebni za ispunjavanje statističkih izvještajnih zahtjeva ESB-a i provele pravodobne pripreme u području statistike, kako bi države članice s odstupanjem usvojile euro (3).
            
         
               (3)
            
            
               Postoji povećana potreba za razmjenom povjerljivih statističkih podataka između članica Europskog sustava središnjih banaka radi izvršavanja zadaća ESSB-a,
            
         DONIJELO JE OVU PREPORUKU:
   I.
   
      Primjena Smjernice ESB/1998/NP28
   
   Adresati ove preporuke trebali bi primjenjivati odredbe Smjernice ESB/1998/NP28 u odnosu na povjerljive statističke podatke primljene od druge članice ESSB-a, te bi trebali to potvrditi ugovorom sklopljenim s ostalim članicama ESSB-a.
   II.
   
      Završne odredbe
   
   
               1.
            
            
               Ova Preporuka upućena je nacionalnim središnjim bankama država članica čija valuta nije euro, u onoj mjeri u kojoj je primjenjiva, te u mjeri u kojoj te nacionalne središnje banke sudjeluju u prijenosu povjerljivih statističkih podataka unutar ESSB-a.
            
         
               2.
            
            
               Ova se Preporuka primjenjuje od 1. travnja 2014.
            
         
      Sastavljeno u Frankfurtu na Majni 27. ožujka 2014.
      
         
            Predsjednik ESB-a
         
         Mario DRAGHI
      
   
   
      (1)  SL L 318, 27.11.1998., str. 8.
   
      (2)  Smjernica ESB/1998/NP28 od 22. prosinca 1998. o zajedničkim pravilima i minimalnim standardima zaštite tajnosti pojedinačnih statističkih podataka koje prikuplja Europska središnja banka uz pomoć nacionalnih središnjih banaka (SL L 55, 24.2.2001., str. 72.).
   
      (3)  Vidjeti uvodnu izjavu 17. Uredbe br. 2533/98.